Aleksandr Ivaškevitš

Aleksandr Ivaškevitš (sündinud 27. aprillil 1960 Thbilisis Gruusia NSV-s) on eesti näitleja, stepptantsija ja koreograaf. 

Aleksandr Ivaškevitš õppis aastatel 1978–1982 Harkivi kunstiinstituudis filmi- ja teatrinäitleja erialal. 

1993. aastal õppis ta New Yorgis Woodpeckersi stepptantsukeskuses ning 1996–1997 Broadway tantsukeskuses. 

1985. aastast töötab ta Eestis Vene Draamateatris. Enne seda on ta töötanud Harkivi Vene Teatris, Harkivi Riiklikus Teatris, Läti Balti Laevastiku teatris ja Kaliningradi Teatris. 

1993. aastal asutas ta stepptantsustuudio Duff Tap Studio, kus ta ise on tantsuõpetaja. 

Ta on teinud koreograafia muusikalidele "No, No, Nanette", "Crazy for you" ja "Chicago". 

Ta on mänginud mitmes Venemaal lavastatud mängufilmis. Näiteks mängis ta peaosa 2010. aastal esilinastunud mängufilmis "Jaroslav"."Vene filmis «Jaroslav» mängib peaosa Eesti näitleja". Postimees.ee 

 Haridus 
 1978–1982 Harkivi Kunstiinstituut (eriala: kino- ja teatrinäitleja, lavaline liikumine, laulmine, tantsimine ja vehklemine). Harkiv, Ukraina NSV
Täiendharidus
 1993 Woodpeckersi Stepptantsukeskus. New York, USA
 1996–1997 Broadway Tantsukeskus. New York, USA

Töökohad
 1980–1982 Harkovi Vene Teatri näitleja, Ukraina NSV
 1982–1983 Harkovi Rahvusliku Teatri näitleja, Ukraina NSV
 1983–1984 Balti Laevastiku Teatri näitleja, Liepaja, Läti NSV
 1984–1985 Kaliningradi Teatri näitleja, Vene NFSV
 1985 Vene Draamateatri näitleja, Tallinn, Eesti

 Valik rolle 
 1986 – Suveöö unenägu, autor William Shakespeare – Oberon
 1987 – Püünis nr. 46, rost 2, autor J. Šhekochihin, lavastaja Aleksandr Tsukerman
 1989 – Puudutused ja ühteliitmised , autor Pierre de Marivaux, lavastaja Roman Polak – Azor
 1991 – Ciao, Ruudi, muusikali autorid P. Garinei, S. Giovannini, lavastaja M. Morejdo – Rudolfo
 1993 – Liblikad on vabad, autor Leonard Gershe – Don Baker
 1997 – Pisuhänd, autor Eduard Vilde – Tiit Piibeleht
 1997 – Marianne’i kapriisid, autor Alfred De Musset – Octave
 1998 – Päikeseloojangu puiestee, autor V. Denissov – Joe
 1999 – Tõrksa taltsutus, autor William Shakespeare, John Fletcher, lavastaja G. Korotkov – Petruchio
 1999 – Ristumine peateega, autor Jaan Tätte – Roland
 2000 – Idioot, autor Fjodor Dostojevski, lavastaja Jerjomin, – Vürst Lev Nikolajevitš Mõškin
 2000 – Prantsuse kired Moskva lähedases suvilas, autor L. Razumovskaja, lavastaja J. Nikolajev – Sergei Ivanovitš
 2002 – Äike, autor Aleksandr Ostrovski – Kuligin
 2002 – Kohtumised juunis, autor Anton Tšehhov – Lomov
 2003 – Armuviirastus, autor Pedro Calderon de la Barca – Don Manuel
 2003 – Toibele ja tema deemon, autor Isaac Bashevis Singer – Alhanon
 2003 – Alasti tõde, autor Éric-Emmanuel Schmitt – Denis Diderot
 2006 – Russki Smehh, autor Fjodor Dostojevski, lavastaja R. Kozak – Semjon Semjonovitš
 2007 – Ohtlikud suhted, Ch. de Laclos järgi, lavastaja M. Tšumatšenko – Vikont De Valmont
 2008 – Kostümeerija, autor R. Harwood, lavastaja Roman Baskin – Norman
 2008 – Häda mõistuse pärast, autor Aleksandr Gribojedov, lavastaja J. Jerjomnin – Aleksandr Andrejevitš Tšatski
 2009 – Don Juan, autor Moliere, lavastaja M. Bõtškov – Don Juan
 2010 – Frederick ehk Kuritöö bulvar, autor E.-E. Schmitt, lavastaja S. Morozov – Frederick Lemetr

Repertuaaris
 2005 – Palju õnne argipäevaks! autor Jaan Tätte, lavastaja Roman Baskin – Fred
 2011 – Viis õhtut, autor A. Volodin, lavastaja A. Kladko – Iljin 
 2012 – Üks suveöö Rootsis, autor E. Josephson, lavastaja Ilmar Taska – Tarkovski''
 2012 – Polõni Saar, A. Jablonskaja teose „Triikrauad“ ainetel, lavastala L. Manonina – onu Vanja (Peterburi teatris)

 Rollid filmis 
 1980 – Nimi lume peal – peaosa
 1981 – Viimane pilv – peaosa
 1981 – Edu magus lõhn 
 1992 – Põgenemine maailma äärele – peaosa
 1993 – Ta saab oma osa kätte – askadöör ja trikkide lavastaja
 2005–2006 – Mitte mingeid teisi soove (Elagini saar) – peaosa
 2009 – Ivan Julm – Andrei Kurbski
 2009–2010 – Jaroslav. 1000 aastat tagasi – peaosa
 2012 – Draakoni sündroom – Malõšev
 2012 – Taevalikud naised Marimaa niitudelt – esilinastus Rooma Filmifestivalil

 Tants ja koreograafia 
Stepptantsustuudio Duff Tap looja ja juht. Ta on osalenud erinevates rahvusvahelistes tantsuprojektides Eestis, USAs, Soomes, Saksamaal, Venemaal ja Bulgaarias. Ta on teinud koreograafia muusikalidele „Väike õuduste pood“, „Chicago“, „Crazy for you“, „No, No, Nanette!“.

2005., 2006. ja 2008. aastal osales oma tantsustuudioga stepptantsu maailmameistrivõistlustel Saksamaal, Rica linnas, kus saavutas auhinnalisi kohti.

Aastatel 1995–2007 ja 2010 organiseeris, produtseeris ja juhtis ta iga-aastast rahvusvahelisele stepptantsupäevale pühendatud kontserti „Jazz & Tapp Show“, millest on osa võtnud muusikud ja tantsijad USAst, Venemaalt, Austriast, Saksamaalt, Prantsusmaalt, Soomest ja Jaapanist.

Tunnustus
2000 tunnistas Eesti Teatriliit ta vürst Mõškini kehastamise eest lavastuses "Idioot" aasta parimaks meesnäitlejaks
2001 Eesti Teatriliidu meespeaosatäitja auhind
2001 – Raudse Roosi võitja Tartu festivalil Draama 2001
2003 – aasta parim meesnäitleja (publiku lemmik), Vene Draamateater
2004 – aasta parim näitleja, Vene Draamateater
professionaalseima töö preemia 4. Eesti laste ja noorte muusikateatrite festivalil
2011 – 19. rahvusvahelise filmifestivali nominent parim meesrolli kategoorias. Preemia "Tõetruu ja andekas esitlus" rolli eest filmis "Jaroslav. 1000 aastat tagasi". Venemaa
2012 – parima näitleja auhind, rolli eest filmis "Jaroslav. 1000 aastat tagasi" 20. rahvusvahelisel laste filmifestivalil Artek
2012 – parima koreograafilise töö eripreemia 4. noorte festivalil Stepptants 2012 "Libertango" koreograafia eest. (Venemaa)
2013 – fondi Blagovest preemia rollide eest lavastustes "Viis õhtut" ja "Üks suveöö Rootsis"
2014 – Valgetähe V klassi teenetemärk
2018 – Tallinna teenetemärk

 Isiklikku 
Ta on olnud abielus näitleja Ljubov Agapovaga.

Viited

Välislingid

Kategooria:Eesti näitlejad
Kategooria:Südalinna Teatri näitlejad
Kategooria:Eesti tantsijad
Kategooria:Eesti koreograafid
Kategooria:Eesti tantsupedagoogid
Kategooria:Valgetähe V klassi teenetemärgi kavalerid
Kategooria:Sündinud 1960